b'\n_START_ARTICLE_\nTokion p\xc3\xb6rssi\n_START_PARAGRAPH_\nTokion p\xc3\xb6rssi (jap. \xe6\x9d\xb1\xe4\xba\xac\xe8\xa8\xbc\xe5\x88\xb8\xe5\x8f\x96\xe5\xbc\x95\xe6\x89\x80, T\xc5\x8dky\xc5\x8d Sh\xc5\x8dken Torihikisho) tai TSE, oli yksi maailman suurimmista osakemarkkinoista maailmassa rahanarvolla mitattuna. P\xc3\xb6rssi on perustettu vuonna 1949. Sen tunnetuin osakeindeksi on vuonna 1950 perustettu Nikkei-indeksi. Tokion p\xc3\xb6rssissa noteerattujen yhti\xc3\xb6iden markkina-arvon mukaan painotettu, 33 eri teollisuuden sektorin osaindeksist\xc3\xa4 koottu, hein\xc3\xa4kuusta 1969 alkaen laskettu osakeindeksi on nimelt\xc3\xa4\xc3\xa4n Topix. Topix-indeksi lasketaan yli 2000 osakkeen pohjalta. Kaikkiaan kymmenen suuryrityksen osaketta painotettiin kes\xc3\xa4kuun 2017 lopussa yli 1,0 prosentin painolla._NEWLINE_Tokion p\xc3\xb6rssi ilmoitti vuoden 2011 lopussa yhdistyv\xc3\xa4ns\xc3\xa4 Osakan p\xc3\xb6rssin kanssa. Yhdistymisell\xc3\xa4 p\xc3\xb6rssit pyrkiv\xc3\xa4t vastaavaan rahoitusalan kasvavaan kilpailuun. Yhdistyminen toteutui vuoden 2013 tammikuussa. Japanin markkinaviranomainen hyv\xc3\xa4ksyi yhdistymisen hein\xc3\xa4kuussa 2012.Yhdistymisen seurauksena syntyi Japanin p\xc3\xb6rssi (JPX). Tammikuussa 2016 JPX-p\xc3\xb6rssiss\xc3\xa4 listattujen yritysten markkina-arvoksi laskettiin 4\xc2\xa0522 miljardia Yhdysvaltain dollaria. Japanin p\xc3\xb6rssi on maailman kolmanneksi tai nelj\xc3\xa4nneksi suurin arvopapereiden markkinapaikka._NEWLINE_K\xc3\xa4yt\xc3\xa4nn\xc3\xb6ss\xc3\xa4 p\xc3\xb6rssien yhdistymisess\xc3\xa4 saavutettiin seitsem\xc3\xa4n miljoonan jenin s\xc3\xa4\xc3\xa4st\xc3\xb6t toimien integroinnin johdosta Tokion p\xc3\xb6rssin sulauduttua osaksi Osakan p\xc3\xb6rssi\xc3\xa4. Tokion ja Osakan p\xc3\xb6rssit jatkoivat ainakin aluksi uuden Japanin p\xc3\xb6rssin tyt\xc3\xa4ryrityksin\xc3\xa4.'